Η **Μισέλ Άντζελα Γκάρβεϊ** (3 Ιουνίου 1967 – 1 Ιουλίου 1982) ήταν μια Αμερικανίδα έφηβη που δολοφονήθηκε στο Τέξας λίγες ημέρες αφότου το είχε σκάσει από το σπίτι της στο Κονέκτικατ. Το πτώμα της βρέθηκε γρήγορα, αλλά παρέμεινε αγνώστων στοιχείων μέχρι το 2014.

Συνθήκες
--------

Η Μισέλ Γκάρβεϊ εξαφανίστηκε από το Νέο Λονδίνο του Κονέκτικατ, την 1η Ιουνίου του 1982, σε ηλικία σχεδόν δεκαπέντε ετών. Πιστεύεται ότι σκόπευε να επιστρέψει στη γενέτειρά της, το Νιου Τζέρσεϊ, ή στη Βόρεια Καρολίνα. Σύμφωνα με πληροφορίες από το Εθνικό Κέντρο για τα Εξαφανισμένα και Κακοποιημένα Παιδιά, η κοπέλα είχε ιστορικό φυγής. Επιπλέον, αρχικά ήταν άγνωστο τι είχε συμβεί στην Μισέλ, καθώς οι δικοί της πίστευαν ότι είχε φύγει από το σπίτι για να ξεκινήσει μια νέα ζωή.

Ανακάλυψη
---------

Το πτώμα της Μισέλ βρέθηκε την 1η Ιουλίου του 1982, στο Μπέιταουν του Τέξας, ένα μήνα μετά την εξαφάνιση της. Οι αρχές δεν μπόρεσαν να αναγνωρίσουν την ταυτότητα της, αλλά προσδιόρισαν ότι το θύμα ήταν μια λευκή γυναίκα μεταξύ δεκαπέντε και είκοσι ετών με μπλε μάτια και σγουρά κόκκινα μαλλιά. Το κορίτσι είχε μια ανεστραμμένη αριστερή θηλή, ομάδα αίματος Ο - θετικό, μια ουλή στο ένα πόδι και ήταν 1,60 μέτρα σε ύψος. Φορούσε καφέ μακρυμάνικο πουκάμισο, το οποίο ήταν ξεκούμπωτο, με ένα ευδιάκριτο κέντημα αλόγου στην τσέπη του στήθους και καφέ κοτλέ παντελόνι.Εντούτοις, δεν βρέθηκε το σουτιέν και παπούτσια της. Ως αιτία θανάτου του θύματος προσδιορίστηκε ο στραγγαλισμός. Επίσης, υπήρχαν στοιχεία ότι η γυναικά είχε δεχτεί σεξουαλική επίθεση. Οι ιατροδικαστές υπέθεσαν ότι το θύμα πετάχτηκε στο χωράφι που βρέθηκε, πιθανόν λίγες μόνο ώρες μετά τη δολοφονία της. Τάφηκε κοντά σε δύο άλλα άγνωστα θύματα δολοφονίας που τα πτώματα τους βρέθηκαν κοντά της το 1981, και τα οποία αναγνωρίστηκαν το 2021 ως Ντιν και Τίνα Κλουζ.

Ταυτοποίηση
-----------

Τον Μάιο του 2011 έγινε εκταφή στα λείψανα της άγνωστης γυναίκας για να ληφθεί δείγμα DNA. Εν τω μεταξύ, μια ερασιτέχνης διαδικτυακή ερευνητής, η Πόλυ Πένγουελ, έπεσε πάνω στην αναφορά εξαφάνισης της Μισέλ Γκάρβεϊ και στην υπόθεση της αγνώστου ταυτότητας γυναίκας, και δήλωσε στο Εθνικό Κέντρο για τα Εξαφανισμένα και Κακοποιημένα Παιδιά (NCMEC) και τον ιατροδικαστή της Κομητείας Χάρις, ότι πίστευε ότι ήταν το ίδιο άτομο. Η σύγκριση DNA μεταξύ της άγνωστης γυναίκας και του αδελφού της Μισελ, έδειξαν ότι οι υποψίες της Πόλυ Πένγουελ είχαν βάση.

Έτσι η "**Άγνωστη γυναικά του Μπέιταουν του Τέξας**", η οποία παρέμενε αγνώστων στοιχείων για 31 χρόνια, αναγνωρίστηκε τον Ιανουάριο του 2014 ως η 15χρονη **Μισέλ Άντζελα Γκάρβεϊ**. Παρόλα αυτά, οι αρχές συνεχίζουν την έρευνά τους, με σκοπό να βρουν τον δολοφόνο της.

Η αστυνομία θεωρεί ότι η Μισέλ το έσκασε από το σπίτι, φεύγοντας από ένα παράθυρο, και στη συνέχεια έκανε ωτοστόπ σε έναν άγνωστο οδηγό. Ωστόσο αναζητούν το πώς έφτασε το θύμα στο Τέξας και ποιο μπορεί να ήταν το κίνητρο της δολοφονίας της. Η υπόθεσή της, πιθανώς ανήκει στις δολοφονίες που είναι γνωστές ως "Texas Killing Fields", αν και αυτό δεν έχει ακόμα τεκμηριωθεί. 

Μετά την ταυτοποίηση, τα οστά της Μισέλ θάφτηκαν από την οικογένεια της την 1η Μαρτίου 2014, στο Μόντβιλ του Κονέκτικατ.

Αναφορές
--------

1. ↑  Smith, Greg (January 11, 2014). «Police: Body found in 1982 in Texas is missing New London teen». *The Day*. The Day Publishing Company.. Ανακτήθηκε στις November 26, 2014.
2. ↑  «Resolved Cases». *doenetwork.org*. The Doe Network. 2014. Αρχειοθετήθηκε από το πρωτότυπο στις 22 Οκτωβρίου 2014. Ανακτήθηκε στις 26 Νοεμβρίου 2014.
3. ↑  Sullivan, Patrick (June 2, 2014). «A one-woman CSI unit». *Northern Express*.. Ανακτήθηκε στις November 26, 2014.
4. ↑  Tuccitto Sullo, Michelle (February 16, 2014). «Connecticut Missing Persons Unit makes progress; cases drop from 243 to 166 in 2 years, NamUs says». *New Haven Register News*. New Haven Register.. Ανακτήθηκε στις November 26, 2014.
5. ↑  «Michelle Garvey, Connecticut runaway, 14, identified as body found Texas field in 1982». Associated Press. January 11, 2014. Αρχειοθετήθηκε από το πρωτότυπο στις September 24, 2015.. Ανακτήθηκε στις November 26, 2014.
6. ↑  «Angela Williamson / Michele Garvey case». *vimeo.com*. National Center for Missing and Exploited Children. 20 Φεβρουαρίου 2014. Ανακτήθηκε στις 26 Νοεμβρίου 2014.
7. ↑  «New Facebook page for unidentified children». *blog.missingkids.com*. National Center for Missing and Exploited Children. Ανακτήθηκε στις 26 Νοεμβρίου 2014.
8. ↑  Olsen, Lise (30 Μαΐου 2011). «'Bone detective' on an identity hunt» (PDF). Harris County Police Department. Αρχειοθετήθηκε από το πρωτότυπο (PDF) στις 29 Νοεμβρίου 2014. Ανακτήθηκε στις 26 Νοεμβρίου 2014.
9. ↑  Van Olson, Cora (13 Ιανουαρίου 2014). «Missing, now found: Michelle Garvey». Crime Library. Αρχειοθετήθηκε από το πρωτότυπο στις 4 Δεκεμβρίου 2014. Ανακτήθηκε στις 26 Νοεμβρίου 2014.
10. ↑  «Case File: 21UFTX». *doenetwork.org*. The Doe Network. 5 Οκτωβρίου 2011. Ανακτήθηκε στις 26 Νοεμβρίου 2014.
11. ↑  White, Grace (January 28, 2018). «Investigations: Who Killed Michelle?». *KHOU*. Αρχειοθετήθηκε από το πρωτότυπο στις 2018-01-15.. Ανακτήθηκε στις January 28, 2018.
12. ↑  «Who Killed Texas Couple Dean and Tina Clouse—and Where Is Their Baby?». *The Texas Observer* (στα Αγγλικά). 2 Μαρτίου 2022. Ανακτήθηκε στις 19 Απριλίου 2022.
13. ↑  «Teenage murder victim's body ID'd 31 years after she vanished». *KHOU News* (Gannett Satellite Information Network). January 10, 2014.. Ανακτήθηκε στις November 26, 2014.
14. ↑  «Teen found dead in Houston field in '82 identified as missing Conn. girl». *Eyewitness News 13*. KTRK-TV Houston (ABC). January 10, 2014.. Ανακτήθηκε στις November 26, 2014.
15. ↑  «Michelle Garvey, Connecticut runaway, 14, identified as body found Texas field in 1982». *Colorado Newsday*. Associated Press. January 10, 2014. Αρχειοθετήθηκε από το πρωτότυπο στις November 26, 2014.. Ανακτήθηκε στις November 26, 2014.
16. ↑  Glista, Kelly (January 10, 2014). «Texas Homicide Victim Identified As Missing New London Girl». *Hartford Courant*.. Ανακτήθηκε στις November 26, 2014.
17. ↑  «Obituaries: Michelle Garvey». *Norwich Bulletin*. 2014.. Ανακτήθηκε στις November 26, 2014.